 **Ministerul Mediului**

**Agenţia Naţională pentru Protecţia Mediului**

|  |
| --- |
| **Agenţia pentru Protecţia Mediului Bistriţa-Năsăud** |

**DECIZIA ETAPEI DE ÎNCADRARE - proiect**

**12.01.2018**

Ca urmare a solicitării de emitere a acordului de mediu adresată de SC MURRINA VENEZIANA SRL, cu sediul în municipiul Bistrița, str. Dimitrie Cantemir, nr. 13, județul Bistriţa-Năsăud, înregistrată la Agenţia pentru Protecţia Mediului Bistriţa-Năsăud cu nr. *14364/28.12.2017,* *cu ultima completare la nr. 138/08.01.2018,* în baza Hotărârii Guvernului nr. 445/2009 privind evaluarea impactului anumitor proiecte publice şi private asupra mediului şi a Ordonanţei de Urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare,

Agenţia pentru Protecţia Mediului Bistriţa-Năsăud decide, ca urmare a consultărilor desfăşurate în cadrul şedinţei Comisiei de Analiză Tehnică din data de *10.01.2018*, că proiectul *Modernizare și schimbare de destinație din depozit în spațiu de producție, birouri și spații comerciale,* propus a fi amplasat în *municipiul Bistrița, str. Dimitrie Cantemir, nr. 13, județul Bistriţa-Năsăud*, **nu se supune evaluării impactului asupra mediului şi nu se supune evaluării adecvate**.

Justificarea prezentei decizii:

 I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

*a) proiectul intră sub incidenţa HG nr. 445/2009 privind evaluarea impactului anumitor proiecte publice şi private asupra mediului, fiind încadrat în Anexa 2 la punctul pct. 13, lit. a) orice modificări sau extinderi, altele decât cele prevăzute la pct. 22 din anexa nr. 1, ale proiectelor prevăzute în anexa nr. 1 sau în prezenta anexă, deja autorizate, executate sau în curs de a fi executate, care pot avea efecte semnificative negative asupra mediului;*

*b) prin proiect se propune modernizarea construcției existente în regim de înălțime P+E și aducerea ei la un regim de înălțime P+2E (prin împărțirea etajului I în două etaje) și schimbarea destinației etajului din depozit în spațiu de producție, birouri și spații comerciale;*

*- pe amplasament la parterul clădirii existente funcționează un atelier de prelucrare sticlă pentru care titularul deţine autorizaţia de mediu nr. 110/29.12.2014, cu valabilitate 29.12.2019;*

*- după modernizare clădirea, în regim de înălţime P+2E, va avea următoarele funcţiuni:*

 *- la parter: hală prelucrare sticlă – 1250,26 m2, hol recepție/expediție marfă – 52,60 m2, spațiu întreținere-service utilaje proprii – 52,15 m2, birouri, oficiu, grupuri sanitare;*

 *- la supantă: vestiar, spațiu servire masă, dușuri;*

 *- la etajul I: sala printere – 321,76 m2, vopsitorie – 235 m2, atelier confecții metalice – 138 m2, atelier confecționare mobilier – 138 m2, birouri, oficiu, sală protocol, apartament de serviciu;*

 *- la etajul II: magazin de prezentare – 954,50 m2, depozit marfă – 86,58 m2, magazie – 17,35 m2, bar – 15,24 m2, sala mese bar – 81, 43 m2, oficiu, birouri; terasă unde se vor amenaja: atelier de creație – 50,35 m2, terasă propriu-zisă – 109,80 m2, piscină – 27 m2, grup sanitar;*

*- suprafața totală a terenului este de 2458 m2, din care: 1690,5 m2 - suprafaţă construită și 767,5 m2 - curte, căi de acces și parcare;*

*- capacitatea de producție estimată este: 3000 m² (20 t)/lună piese de sticlă prelucrată și oglinzi, 4 t/lună confecții metalice și 200 buc./an mobilier din PAL, PAF, MDF și lemn;*

*- dotări prelucrare sticlă: 1 mașină de debitat geam cu comandă numerică, 2 mașini de frezat automate, 2 mașini de șlefuit automate, 1 mașină de găurit, 1 mașină de șlefuit manuală, 1 mașină de șlefuit cant curb, 1 mașină de spălat geam, 1 pistol de vopsit, 1 instalație de sablat dotată instalaţie de exhaustare şi purificare a aerului, 1 cuptor electric de termoformare cu putere calorică de 18 kW și capacitate de 0,65 m³, 1 cuptor electric de termoformare cu putere calorică de 47 kW și capacitate de 4 m³ - utilaje existente și 1 cuptor de securizare - nou achiziționat;*

*- dotări confecții metalice: 1 fierăstrău debitare, 1 strung, 1 freză, 1 mașină de găurit, 2 aparate de sudură;*

*- dotări confecționare mobilier: 1 circular pentru debitat placi PAL, MDF, 1 mașină de căntuit, 1 mașină de găurit, 1 MUT - circular, freză, rindeluire; utilajele de prelucrare lemn vor fi dotate cu sistem de exhaustare cu saci;*

*- încălzirea spațiilor și apa caldă menajeră se va face cu centrală termică cu combustibil solid (lemn);*

*- alimentarea cu apă se realizează din reţeaua municipală; apa se utilizează în scop potabil, menajer, pentru spălat sticlă și pentru instalațiile de răcire a utilajelor;*

*- apele uzate sunt evacuate în rețeaua de canalizare a municipală;*

*c) proiectul este situat în afara zonelor de protecţie specială sau arie în care standardele de calitate ale mediului, stabilite de legislaţie, au fost depăşite;*

*d) probabilitatea impactului asupra factorilor de mediu este redusă;*

*e)prin respectarea măsurilor preventive şi de protecţia factorilor de mediu, probabilitatea impactului asupra factorilor de mediu este redusă;*

*f) proiectul a parcurs etapa de evaluare iniţială, din analiza listei de control pentru etapa de încadrare, finalizată în şedinţa Comisiei de Analiză Tehnică, nu rezultă un impact semnificativ asupra mediului al proiectului propus;*

*g) anunţul solicitării a fost mediatizat prin afişare la sediul Primăriei municipiului Bistrița, prin publicare în presa locală şi afişare pe site-ul şi la sediul A.P.M. Bistriţa-Năsăud.*

*Nu s-au înregistrat observaţii/contestaţii/comentarii din partea publicului interesat.*

II. Motivele care au stat la baza luării deciziei etapei de încadrare în procedura de evaluare adecvată sunt următoarele:

*a) proiectul propus nu intră sub incidenţa art. 28 din Legea nr. 49/2011 pentru aprobarea, cu modificări, a O.U.G. nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice;*

**Condiţii de realizare a proiectului:**

*1. Se vor respecta prevederile O.U.G. nr. 195/2005 privind protecţia mediului, cu modificările şi completările ulterioare.*

*2. Materialele necesare pe parcursul execuţiei lucrărilor vor fi depozitate numai în incintă, în locuri special amenajate, astfel încât să se asigure protecţia factorilor de mediu. Se interzice depozitarea necontrolată a deşeurilor (direct pe sol, etc.).*

*3. Se vor achiziţiona şi monta echipamente care să asigure încadrarea pentru pentru pulberile rezultate din activitățile care se vor desfășura în valorile limită de emisie prevăzute de Ordinul MAPPM nr. 462/1993 privind Condiţiile tehnice privind protecţia atmosferei.*

*4. Rumeguşul şi celelalte deşeuri lemnoase rezultate din activitatea de confecținare mobilier se vor depozita provizoriu pe suprafeţe betonate special amenajate în acest scop, conform HG nr. 2293/2004 privind gestionarea deşeurilor rezultate în urma procesului de obţinere a materialului lemnos.*

*5. Pe parcursul execuţiei lucrărilor se vor lua toate măsurile pentru prevenirea poluărilor accidentale, prevenirea generării de disconfort pentru vecinătățile locuite (mai ales zgomot, degajare praf).*

*6. Atât pentru perioada execuţiei lucrărilor, cât şi în perioada de funcţionare a obiectivului, se vor lua toate măsurile necesare pentru:*

 *- evitarea scurgerilor accidentale de produse petroliere de la mijloacele de transport utilizate;*

 **-** *evitarea depozitării necontrolate a materialelor folosite şi a deşeurilor rezultate;*

 *- asigurarea permanentă a stocului de materiale și dotări necesare pentru combaterea efectelor poluărilor accidentale (materiale absorbante).*

*7. Mijloacele de transport şi utilajele folosite vor fi întreţinute corespunzător, pentru a se reduce emisiile de noxe în atmosferă şi scurgerile accidentale de carburanţi/lubrifianţi.*

*8. Se interzice accesul de pe amplasament pe drumurile publice cu utilaje şi mijloace de transport necurăţate.*

*9. Deşeurile menajere vor fi transportate şi depozitate prin relaţie contractuală cu operatorul de salubritate, iar deşeurile valorificabile se vor preda la societăţi specializate, autorizate pentru valorificarea lor.*

*10. Pe parcursul execuţiei lucrărilor se vor lua toate măsurile pentru prevenirea poluărilor accidentale, iar la finalizarea lucrărilor se vor îndepărta atât materialele rămase neutilizate, cât şi deşeurile rezultate în timpul lucrărilor, iar suprafeţele de teren afectate de lucrările de execuţie vor fi aduse la starea iniţială.*

*11. La finalizarea investiției titularul va notifica Agenţia pentru Protecţia Mediului Bistriţa-Năsăud și Comisariatul Județean Bistrița-Năsăud al GNM pentru verificarea conformării cu actul de reglementare solicitat şi se va solicita şi obţine autorizaţia de mediu revizuită.*

**Prezentul act de reglementare este valabil pe toată perioada punerii în aplicare a proiectului cu condiția să nu fie modificări.**

**În cazul în care proiectul suferă modificări, titularul este obligat să notifice în scris *Agenţia pentru Protecţia Mediului Bistriţa-Năsăud* asupra acestor modificări, înainte de realizarea acestora.**

**Nerespectarea prevederilor prezentului act se sancționează conform prevederilor legale în vigoare.**

**Verificarea conformării cu prevederile prezentului act se face de către Garda Naţională de Mediu/Comisariatul judeţean Bistriţa-Năsăud şi Agenţia pentru Protecţia Mediului Bistriţa-Năsăud.**

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/5004, cu modificările şi completările ulterioare.

**Menţiuni despre procedura de contestare administrativă şi contencios administrativ.**

 Orice persoană care face parte din publicul interesat şi care se consideră vătămată într-un drept al său ori într-un interes legitim, se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile sau omisiunile Agenţiei pentru Protecţia Mediului Bistriţa-Năsăud, care fac obiectul participării publicului în procedura de evaluare a impactului asupra mediului, prevăzute de H.G. nr. 445/2009, cu respectarea prevederilor Legii contenciosului administrativ nr. 554/2004, cu modificările ulterioare.

 Actele sau omisiunile Agenţiei pentru Protecţia Mediului Bistriţa-Năsăud, care fac obiectul participării publicului în procedura de evaluare a impactului asupra mediului, se atacă odată cu decizia etapei de încadrare.

 Se pot adresa instanţei de contencios administrativ competente şi organizaţiile neguvernamentale care promovează protecţia mediului şi îndeplinesc condițiile cerute de legislația în vigoare, considerându-se că acestea sunt vătămate într-un drept al lor sau într-un interes legitim.

 Soluţionarea cererii se face potrivit dispoziţiilor Legii nr. 554/2004, cu modificările ulterioare.

 Înainte de a se adresa instanţei de contencios administrativ competente, persoanele care fac parte din publicul interesat şi care se consideră vătămate într-un drept ori într-un interes legitim, trebuie să solicite Agenţiei pentru Protecţia Mediului Bistriţa-Năsăud, în termen de 30 de zile de la data aducerii la cunoştinţa publicului a deciziei etapei de încadrare revocarea respectivei decizii.

 Agenţia pentru Protecţia Mediului Bistriţa-Năsăud are obligaţia de a răspunde la plângerea prealabilă în termen de 30 de zile de la data înregistrării acesteia.

 **Procedura administrativă prealabilă este gratuită**.

 DIRECTOR EXECUTIV, ŞEF SERVICIU

 AVIZE, ACORDURI, AUTORIZAȚII,

biolog-chimist Sever Ioan ROMAN

 ing. Marinela Suciu

 ÎNTOCMIT,

 chim. Georgeta Iușan